|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείο Τύπου & Επικοινωνίας **Λαμία, 24/6/2019** |

**Δύο ακόμα Διαλέξεις: «Ανακαλύπτω την Αρχαία Ελλάδα»**

Συνεχίζονται οι διαλέξεις αρχαιολογικού ενδιαφέροντος διακεκριμένων επιστημόνων με θέμα **«Ανακαλύπτω την Αρχαία Ελλάδα»,** που συνδιοργανώνουν ο Δήμος Λαμιέων σε συνεργασία με το Μυκηναϊκό Ίδρυμα στο πλαίσιο του Εκπαιδευτικού Σεμιναρίου – Επιστημονικής Συνάντησης φοιτητών και επιστημόνων.

Δύο ακόμα διαλέξεις, που θα πραγματοποιηθούν την **Τετάρτη 26** **Ιουνίου** και ώρα 19.30 στην αίθουσα Αρχαίας Αγοράς της Δημοτικής Πινακοθήκης “Αλέκος Κοντόπουλος” και είναι οι ακόλουθες:

* **Νικόλαος Ζαχαριάς,** Διευθυντής Εργαστηρίου Αρχαιομετρίας του Πανεπιστημίου Πελοποννήσου:«**Από την Ιστορία/Αρχαιολογία στην Αρχαιομετρία/Φυσικές Επιστήμες και στην πολιτισμική αειφορία**»,
* **Γεώργιος Μαλαπέρδας,** M.Sc., Περιβαλλοντολόγος Χαρτογράφος: «**Η δύναμη των συμβόλων μέσω της χαρτογραφικής προσέγγισης**».

Η είσοδος για το κοινό θα είναι ελεύθερη.

 **Από το Γραφείο Τύπου**